OpenLLM-France/wikimedia huggingface dataset:
# Magdalena Abakanowicz

Marta Magdalena Abakanowicz-Kosmowska (Falenty, 1930eko ekainaren 20a - Varsovia, 2017ko apirilaren 20a) poloniar eskultorea izan zen.
Aristokrata-familia batean jaio zen, eta Bigarren Mundu Gerraren eta Gerra Hotzaren gertakari gogorrenak bizi izan zituen. 1950-1954 bitarteko urteetan Varsoviako Arte Ederretako eskolan ikasi zuen, eta pinturaren munduan sartu zen. 1962an Maria Laskiewicz eskultoreak Lausannako Tapizen Nazioarteko Bi Urteko erakusketarako proposatu zuen Abakanowicz eta Forma zurietako konposizioa lanarekin aurkeztu zen. Haren lanak berehala izan zuen arrakasta, izan ere, bere erliebe formek hautsi egiten zuten frantses tradizioa. Aipagarriak dira materialarekin egin zituen berrikuntzak eta lortzen zituen kontrasteak. 1970eko hamarraldiaren hasieran, ordea, soketan oinarritu zen haren lana. 1973. urtetik aurrera gai landugabeak erabili zituen bere eskulturetan: zaku ehunak, jutea. Teknika-aldaketa horrekin aldi berri bat hasi zuen, Alterazioak (1973-1982) lanak erakusten duenez. 1985. urtetik aurrera, ustel daitezkeen gaiak baztertu gabe, aire libreko eskultura handiak egiten hasi zen, brontzea, harria eta zura erabiliaz; hogeita hamar irudi osatu zituen brontzez (Katarsis). 1986-1991 urteen bitartean Jendetzak saila osatu zuen, berrogeita hamar-hirurogei irudi azefaloz osatua. Zenbait urte eta gero, lan erraldoiak egin zituen: Dragoiaren espazioa (1988, Seuleko olinpiar parkerako). Abakanowiczek, oinarrian, lan originala osatu zuen, ezin sar daitekeena joera eta moda jakinen barruan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Webgune ofiziala
* Datuak: Q158080
* Multimedia: Magdalena Abakanowicz / Q158080
# Magdalena Antonelli Moreno

Magdalena Antonelli Moreno (San Carlos, Maldonado, Uruguai, 1877ko maiatzaren 9a – 1955) Uruguaiko irakasle eta politikaria izan zen. Aktiboki borrokatu zuen emakumearen eskubide zibilen alde.

## Biografia

1942ko hauteskunde orokorretan hamaikagarren jarri zuten Montevideoko Colorado alderdiko zerrendan, eta Diputatuen Ganbararako hautagaia izan zen, alderdiak 13 eserleku lortu bait zituen. Horrela alderdi horretako lehen emakumezko diputatu hautetsia izan zen, bai eta herrialdeko eta kontinenteko lehen emakumezko diputatuetako bat ere, Julia Arévalo de Roche komunistarekin eta Sofía Álvarez Vignoli eta Isabel Pinto de Vidal bere alderdiko senatariekin batera.
1946an Kode Zibilari genero berdintasuna sartzeko proposatutako aldaketak onartu zituen Kongresuak. 1946ko hauteskundeetan bere eserlekua galdu zuen, baina, ondoren, ordezkoa izan zen hainbat alditan.

## Aintzatespenak

Montevideoko Saileko Batzordeak Ramón Anador eta Gral. Las Heras etorbideen artean dagoen espazio librea Magdalena Antonelli Moreno izenarekin izendatu zuen.

## Erreferentziak

* ↑ «Nacimiento de Magdalena Antonelli Moreno | Administración Nacional de Educación Pública» www.anep.edu.uy (Noiz kontsultatua: 2023-10-04).
* 1 2 (Gaztelaniaz) «Las mujeres uruguayas están en el Parlamento desde hace 68 años» LARED21 2011-03-09 (Noiz kontsultatua: 2023-10-04).
* ↑ (Ingelesez) Lavrin, Asuncion. (1998-01-01). Women, Feminism, and Social Change in Argentina, Chile, and Uruguay, 1890-1940. U of Nebraska Press ISBN 978-0-8032-7973-5. (Noiz kontsultatua: 2023-10-04).
* ↑ (Gaztelaniaz) «Dos legisladoras pioneras uruguayas tendrán su espacio libre en Parque Batlle» Junta Departamental Montevideo (Noiz kontsultatua: 2023-10-04).

## Kanpo estekak

* Datuak: Q5989669
# Magdalena Apasco (udalerria)

Magdalena Apasco Mexikoko udalerri bat da. Oaxaca estatuan kokatua dago. 2010ean 7.522 biztanle zituen 34,69 km²ko azaleran. Herriburua [[Magdalena Apasco (Magdalena Apasco)|Magdalena Apasco]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1656601
# Magdalena Brandenburgekoa (1412 - 1454)

Magadalena Brandenburgekoa (c. 1412 – 1454ko urriaren 27) Brandenburgeko printzesa izan zen jaiotzez eta Brunswick-Lüneburgeko dukesa ezkontzaz. Frederiko I.a Brandenburgekoa printze hauteslearen eta Elixabeteren alaba zen. Elixabeteren anaiak Brandenburgeko printze hautesleak izan ziren.
1429ko uztailaren 3an ezkondu zen Tangermünden Frederiko II.a Brunswick-Lüneburgekoarekin. Ezkontza Sigismundo Enperadoreak antolatu zuen, bere ahizpa Zezilia Gilenekin ezkondu zuen bezala.
* Datuak: Q325842
* Multimedia: Magdalene of Brandenburg, Duchess of Brunswick-Lüneburg / Q325842
# Magione

Magione Italiako udalerri bat da. Perugiako probintzian kokatuta dago, Umbria eskualdean. 14.620 biztanle ditu, 129,73 kilometro koadroko azaleran banatuta.

## Mugakideak

Magionek honako udalerri hauekin egiten du muga:
Castiglione del Lago Tuoro sul Trasimeno Corciano Panicale Passignano sul Trasimeno Perugia Umbertide

## Kanpo estekak

* Datuak: Q20462
* Multimedia: Magione / Q20462
# Magical Girl

Magical Girl 2014. urtean Carlos Vermutek zuzendutako filma da.
Donostiako Zinemaldiko 62. edizioaren Sail Ofizialen aurkeztu zen filma 2014ko irailean eta Urrezko Maskorra irabazi zuen. Goya Sarien XXIX. ediziorako 7 izendapen izan zituen, Bárbara Lenniek emakumezko aktore onenaren saria irabaziz.

## Istorioa

Oharra: Atal honek istorio osoa edo amaiera argitzen du.
Langabezian dagoen aita baten istorioa kontatzen du pelikulak; gaixorik du alaba, eta, haren amets bat betetzeko, xantaia sare batean sartuko da.

## Aktoreak

* José Sacristán (Damián)
* Bárbara Lennie (Bárbara)
* Luis Bermejo (Luis)
* Israel Elejalde (Alfredo)
* Lucía Pollán (Alicia)
* Elisabet Gelabert (Ada)
* Miquel Insua (Oliver)
* Teresa Soria Ruano (Adela)
* David Pareja (Javier)
* Eva Llorach (Laura)
* Javier Botet (Pepo)
* Lorena Iglesias (Psikologoa)
* Marisol Membrillo (Marisol)
* Julio Arrojo (Gidaria)
* Alberto Chaves (Dendaria)
* Julián Génisson (Saltzailea)
* Marina Andruix (Barbara neskatoa)
* María Martín Cuevas (Bebe)

## Erreferentzia

* ↑ Donostiako Zinemaldia
* ↑ «Victoria máxima de ‘La isla mínima’» El País 2015/02/08.
* ↑ Ares Amaya, Nagore. (2015-09-09). «'Loreak', Oscar sarietan izateko bidean» Berria.

## Kanpo estekak

* Datuak: Q16766108
# Magical Mystery Tour

Magical Mystery Tour The Beatles taldearen musika diskoa da, 1967an argitaratutakoa.

## Kanpo estekak

* Datuak: Q60676411
* Multimedia: Magical Mystery Tour (album) / Q60676411
# Magilligan

Magilligan (irlanderaz: Ard Mhic Giollagáin; Ulsterko eskozieraz: ) Ipar Irlandako udalerri bat da, Derry konderrian dagoena. 2001ko erroldaren arabera 578 biztanle zituen.

## Kanpo estekak

* Datuak: Q15243626
* Multimedia: Magilligan / Q15243626
# Magic Tour Highlights

Magic Tour Highlights Bruce Springsteen musikari estatubatuarraren hirugarren EP da hau. Columbia Records konpainiak zabaldu zuen, 2008ko uztailan.

## Historia

Magic albumaren aurkezpen-biran iTunes denda digitalean argitaratu zen. Honako musikarien laguntza izan zuen: Alejandro Escovedo, Tom Morello eta Roger McGuinn, «Always a Friend», «The Ghost of Tom Joad» eta «Turn! Turn! Turn!» abestietan hurrenez hurren. «4th Of July, Asbury Park (Sandy)» abestia, bestetik, E Street Bandekin Danny Federicik egin zuen azken kontzertuetatik atera zen, Indianapolisen, martxoaren 20an. urte bereko apirilaren 17an melanoma baten ondorioz hil zen Federici.
Albumaren etekinak Danny Federici Melanoma Fund fundaziorako izan ziren.

## Abestiak

* «Always a Friend» (Houston (Texas), 2008/04/14). Egileak: Alejandro Escovedo, Chuck Prophet
* «The Ghost of Tom Joad» (Anaheim (Kalifornia), 2008/04/07). Egilea: Bruce Springsteen
* «Turn! Turn! Turn!» (Orlando (Florida), 2008/04/23). Egilea: Pete Seeger
* «4th Of July, Asbury Park (Sandy)» (Indianapolis (Indiana), 2008/04/20). Egilea: Bruce Springsteen

## Parte-hartzaileak

* Roy Bittan: piano
* Clarence Clemons: saxofoi eta perkusioa
* Charlie Giordano: organua
* Nils Lofgren: gitarra eta koroak
* Bruce Springsteen: gitarra eta ahotsa
* Garry Tallent: baxu
* Soozie Tyrell: biolin eta koruak
* Steve Van Zandt: gitarra eta koruak
* Max Weinberg: bateria

## Erreferentziak

* ↑ http://brucespringsteen.net/albums/magic-tour-highlights

## Kanpo estekak

* Datuak: Q3508188
# Magic in the Moonlight

Magic in the Moonlight (euskaraz: Magia ilargipean) 2014ko amodiozko komedia filma da, Woody Allen estatubatuar zinema zuzendari eta ekoizleak zuzendutakoa. Colin Firth, Emma Stone, Hamish Linklater, Marcia Gay Harden, Jacki Weaver, Erica Leerhsen, Eileen Atkins eta Simon McBurney aktorek antzeztu zuten.

## Argumentua

Oharra: Atal honek istorio osoa edo amaiera argitzen du.
1920eko hamarkada, Frantziako Kosta Urdina, jazzaren urrezko aroa. Ingeles mago batek (Colin Firth) emakumezko medium bat (Emma Stone) gezurrezkoa dela frogatzeko asmoa du. Honekin batera, bi protagonisten bizitzak aldatuko dituen gertaera magiko saila jazoko da.

## Aktoreak

* Colin Firth: Stanley Crawford
* Emma Stone: Sophie Baker
* Hamish Linklater: Brice
* Marcia Gay Harden: Baker andrea
* Jacki Weaver: Grace
* Erica Leerhsen:s Caroline
* Eileen Atkins: Izeba Vanessa
* Simon McBurney: Howard Burkan
* Lionel Abelanski: Medikua

## Kanpo estekak

* Magic in the Moonlight filmaren IMDBko fitxa irakurgai (Ingelesez)
* Filmaren webguna ikusgai (Ingelesez)
* Magic in the Moonlight filmaren trailer edo iragarkia ikusgai. Youtube.com (Ingelesez)
* Datuak: Q14511869
# Magic Circle Festival

Magic Circle Festival (euskaraz Zirkulu Magikoaren Jaialdia) Magic Circle Music erakundeak urtero ospatu ohi duen heavy metal jaialdi bat da. Lehenbiziko aldiz Alemaniako Bad Arolsen udalerrian ospatu zen, 2009an Lorelei udalerrira lekualdatu zelarik.
2010an Esloveniako Tolmin udalerriko Metalcamp kokalekuan ospatu zen.

## Kanpo estekak

* Magic Circle Festival jaialdiaren webgunea (Ingelesez) (Alemanez) (Italieraz)
* Datuak: Q281630
# Magis esse quam videri oportet

Magis esse quam videri oportet esamolde latindar bat da; esan nahi du gehiago axola duela benetan izatea itxura ematea baino. Latinezko esakune horrek adierazten du ez dela gauzen itxureetaz fidatu behar, baizik eta funtsean horietan bilatu behar dela esentziala eta garrantzitsuena dena. Esaldia zuzenbidean erabilia izan da bereziki.

## Erreferentziak

* ↑ https://es-academic.com/dic.nsf/eswiki/761119
* ↑ https://drleyes.com/diccionario-latin/magis-esse-quam-videri-oportet/

## Kanpo estekak

* Datuak: Q3733264
* Multimedia: Esse quam videri / Q3733264
# Maginot lerroa

Maginot lerroa (frantsesez: Ligne Maginot) Frantziako gobernuak 1927-1936 bitartean, André Maginot gerra ministroaren gomendioz, Belgika, Luxenburgo, Alemania, Suitza eta Italiarekiko mugetan eraikitako gotorleku-sistema izan zen. Maginot lerroa izena erabiltzen da bai gotorleku-sistema osoa izendatzeko, bai Alemaniako mugan dauden fortifikazioak bakarrik adierazteko. Italiako mugan daudenei Alpeetako lerroa deritzaie.
Sistema honek bere sortzaileari zor dio izena: André Maginoti, garai hartako Frantziako gerra ministroari; Lehen Mundu Gerrako elbarria, 1922an proiektua hasi eta 1932an hil zen bere lana amaitua ikusi gabe.
Proiektuaren zati funtsezkoena 1936an amaitu zen, Adolf Hitlerren mehatxua puri-purian zegoenean. Maginot lerroa munduan eraiki den defentsa-lerro militar handiena da. 5.000 milioi frankoko kostua izan zuen (5.000 milioi euro baino gehiago).
Gotorleku-lerro honek 108 gotorleku nagusi ditu (beraien artean 15 km-ko distantziarekin), gotorleku txiki asko eta 400 galeria (100 km) baino gehiago.

## Estrategia-akatsa

Lerroak ez zuen Frantziaren porrota eragotzi Bigarren Mundu Gerran (1940). Bestalde, alemaniarrek fortifikazio-lerrora inguratu eta erasotu zuten Sedan inguruan, eta horrela, aliatuen ejertzitoak bitan banatu zituzten.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ Lur entziklopedietatik hartua.

## Kanpo estekak

* (Gaztelaniaz) Maginot lerroari buruzko informazioa eta bertan bizikletan ibiltzeko argibideak
* (Ingelesez) Maginot lerroari buruzko informazioa
* Datuak: Q162746
* Multimedia: Maginot Line / Q162746
# Machair

Machair edo machar (euskarazko ahoskera Maker) delakoa Eskozia eta Irlandako kostaldean ohikoa den lurralde lau eta oparoa izendatzeko erabiltzen den gaelerazko izendapena da, bereziki Kanpoko Hebridak uharteetan erabili ohi da. Bi machair mota egon ohi dira:
* Larre edo belardi hondartsu mota bat, nekazaritzarako ereingarria dena, leku heze eta haizetsuetan kokatu ohi da.
* Hondartza baten lursail hondartsua eta zingira baten lursaila topatu ohi den lur eremua.
Bi kasuetan, machair lurraldea antzina hondartza nat izandako lursaila da, gerora itsas mailaren jeitsieraren ondorioz lur garaiago batean gelditu dena.
Machairs lursailak emankortasuna baldin badu, duen oskol kopuruari zor dio, sarritan %90-eko kopurua iragaten duelarik. Haizeak hondar hau lur lehor barrenera barneratzen du, honela larreen emankortasuna hobetuz.
Machairs lursaileek ekologia arreta berezia jaso dute, gehienbat berebiziko ekosistema osatzen baidute. Lore espezie arraroen kokalekua izan litezke, adibidez spiranthes u orkidea landareak egon ohi dira, hauekin batera hegazti ezberdin ugariren bizileku ere izan ohi dira, esate baterako giloi, burugorri, txirri arrunt, bernagorri arrunt eta txirritxo handiak bertan ibili ohi dira, intsektu bitxien bizileku ere bada. Zenbait machair lurralde itsasoaren mailaren igoerak eta inguruko hondartzen aisialdirako ustiapenak sortutako higaduraren ondorioz mehatxaturik daude.

## Ikus gainera

* Kare-larre

## Kanpo estekak

* Datuak: Q28527
* Multimedia: Machair / Q28527
# Machados

Machados Brasilgo udalerri bat da, Pernambuco estatuan kokatua. 11.333 biztanle ditu 60,036 km²ko eremuan.

## Ikus, gainera

* Pernambuco

## Kanpo estekak

* Datuak: Q2064965
* Multimedia: Machados / Q2064965
# Machaire Rabhartaigh

Machaire Rabhartaigh (ingeleraz Magheraroarty) Irlandako Ulster probintziako Donegalgo konderriaren mendebaldeko kostaldean dagoen udalerri bat da. Udalerri honetan hondartza eta duna bikainak eta itsasoan barneratzen den penintsula luze bat dago. Gaeltacht eremuan dago, hots, irlandera hiztunen eremua. Cloughaneely parrokia eta R257 errepidean dago.
1981. urtea ezkeroztik udalerri honetan Gael Linn edo irlanderazko uda eskola bat dago, bertara 14-18 urte arteko nerabeak irlandera ikasi eta hobetzera etortzen dira, ikasturteko 200 inguru ikasle datoztelarik.
Bertako portua Tory uhartera itsasoz joateko abiapuntu nagusia da.

## Kanpo estekak

* Datuak: Q692983
* Multimedia: Machaire Rabhartaigh / Q692983
# Manuel Antonio Antia

Manuel Antonio Antia (Urretxu, Gipuzkoa, 1830eko maiatzaren 6 – Leitza, Nafarroa, 1894ko urtarrilaren 5) euskal idazle eta erlijiosoa.
Oñatin filosofia ikasi zuen eta Iruñean teologia. Leitzako parrokiako kapilaua eta Urnietako erretorea izan zen. 37 urterekin, Clareten liburuaren itzulpena egin zuen Zeruko bide zuzena eta segurua, karmeltar debotoarentzat ikasbidea, San Joseren zazpi igandeetako jayera (Camino recto y seguro para el cielo, lección para el devoto carmelita, devoción de los siete domingos de San José) izenburupean. Bederatzi edizio ezagutu zituen; lehena 1867koa izan zen. 1878an, Kristaua Elizan argitaratu zuen. Tolosan, 1887an, Jesusen Biotz Sagraduco debociozco liburuchoa kaleratu zuen. Euskal-Erria eta Euskalzale aldizkarietan olerki, ipuin eta itzulpenak idatzi zituen.

## Lanak
### Erlijioa

* Zeruraco bide zuzena eta segurua (Bartzelona, 1867)
* Karmeltar debotoarentzat ikasbidea (Tolosa, 1883)
* Jesusen Biotz sagraduko deboziozko liburutxoa (Tolosa, 1887)
* Aita San Franzisko Asiskoaren bizitza (1996, Euskal Editoreen Elkartea)

## Kanpo-loturak

* Manuel Antonio Antia Literaturaren Zubitegian

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12262966
# Manuel Antonio Leunda

Manuel Antonio Leunda Arruti (Zarautz, Gipuzkoa, 1846ko irailaren 30a – 1940ko abuztuaren 5a) gipuzkoar bertsolaria izan zen.
Antonio Zavalak Leundaren ibilerak eta bertsoak bildu eta Txabolategi, Elkoro eta Leunda bertsolariak (1980) izeneko liburuan argitaratu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ ANTONIO ZAVALA: TXABOLATEGI, ELKORO eta LEUNDA BERTSOLARIAK
* Datuak: Q12262967
# Manuel Antonio Noriega

Manuel Antonio Noriega Moreno (Panama Hiria, 1934ko otsailaren 11 - Panama Hiria, 2017ko maiatzaren 29a) panamar jenerala eta politikaria izan zen. Herrialdeko diktadore militarra izan zen 1983tik 1989 arte, nahiz eta presidente titulua inoiz ez zuen hartu.

## Bizitza

Militar ikasketak egin zituen Perun. 1968an, Omar Torrijos jeneralaren kolpe militarra lagundu zuen, eta urtebete geroago, Guarda Nazionalaren Zerbitzu Sekretuen buru izendatu zuten. Agintaritzatik arma eta droga trafikoari bidea erraztu zion, eta Panamako botere guztiak kontrolatzera iritsi zen erakunde demokratikoei muzin eginez. Hasiera batean AEBetako aliatu hurbila zen; izan ere, CIArentzat lan egin zuen 1950eko hamarkadaren amaieratik 1986 arte. 1980ko hamarkadaren amaieran, ordea, Noriegaren eta AEBen arteko hartu-emanak oso zailak ziren. 1989an, Estatu Batuetako armadak Panama inbaditu eta Noriega atxilotu zuen. Floridan epaitu zuten 1992an, droga trafikoa, diru zuritzea, Hugo Spadaforaren heriotzean parte hartzea eta beste delitu batzuk egiteaz akusatuta. Berrogei urteko kartzela zigorra ezarri zioten.

## Ikus, gainera

* Jose Sebastian Laboa

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/12/20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q192667
* Multimedia: Manuel Noriega / Q192667
# Manuel Arakistain

Manuel Arakistain, ezizenez Ziaran zar (???? - ????) gipuzkoar harrijasotzaile bat izan zen. 1934an, garai hartarako harrigarria izan zen errekorra ezarri zuen, 112,5 kiloko harri zilindrikoarekin 202 jasoaldi eginez.

## Erreferentziak

* ↑ XX. mendean, 11 harri-jasotzaile. Harri-jasotzaileak: harria baino gogorragoak. Irazu, Ainhoa. Euskonews.com

## Kanpo estekak

* Datuak: Q31187895
# Manuel Ansoleaga

Manuel Graciano "Manolo" Ansoleaga Agirre (Getxo, 1879ko abenduaren 17a- XX. mendea) bizkaitar futbolaria izan zen, Athletic Cluben erdilari moduan aritutakoa.
1890eko hamarkadaren amaieran, Ansoleaga talde informal bateko kide bihurtu zen, Carlos eta Manuel Castellanos buru zituen Bilbao Football Club izenekoa. 1896an eratu bazen ere, 1900eko azaroaren 30era arte ez zen ofizialki eratu Algorta auzoko José Luis Villabaso industrialariaren etxean egindako bileran.
1910eko hamarkadan Billy Barnes entrenatzailearen laguntzaile bilakatu eta Atlético Madriden aritu zen.

## Palmaresa

* Espainiako Futbol Errege Kopa: 1902, 1903 eta 1904

## Erreferentziak

* ↑ (Gaztelaniaz) «El Club Atleta de los Astilleros del Nervión (1889–1894) y el Athletic Club de Bilbao (1901-)» CIHEFE 2021-5-17.

## Kanpo estekak

* Datuak: Q125163554
# Manuel Aranatz

Manuel Aranatz Castellanos (Habana, 1875eko urtarrilaren 6a - Bilbo, 1925eko otsailaren 23a) bizkaitar kazetari eta idazlea izan zen.

## Biografia

1885ean, hamar urte besterik ez zituela, familia Bilbora joan zen. Zuzenbidea ikasi zuen Deustuko Unibertsitatean. 1894tik aurrera, kazetaritzan aritu zen. Literaturan idazle kostunbrista izan zen. 1906an Bilboko El Liberal egunkari errepublikano-sozialistaren zuzendari bilakatu zen. 1912ra iraun zuen. Lanbidez merkataritzako artekaria izanda, Bilboko merkataritzako artekarien elkargo ofizial zuzendu zuen. 1925ean Crédito de la Unión Minera porrot egin zuenean, bere buruaz beste egin zuen.

## Lanak
### Eleberriak

* Carmenchu (1923)
* Calabazatorre (1923)
* "Begui-Eder" (Nuestra Señora de los Ojos Hermosos) (1919)
* Doña Tonelada

### Antzezlanak

* ¡¡¡Ojo!!! Juguete cómico en un acto y en prosa (1896)
* El mirlo blanco: diálogo en un acto y en prosa (1898)
* Bohemia. Comedia en tres actos y en prosa (frantsesekoaren moldaketa)
* El pájaro bobo. Sainete, en un acto y en prosa
* Trenzas de oro. Comedia, en un acto y en prosa (1924)
* Lo que une. Comedia, en un acto y en prosa (1924)
* La romanza de vivir. Comedia, en dos actos y en prosa (1924)
* El sanatorio. Comedia, en un acto y en prosa (1924)

## Erreferentziak

* ↑ Auñamendi Eusko Entziklopedia. Manuel Aranaz Castellanos. .
* Datuak: Q5992238
* Multimedia: Manuel Aranaz Castellanos / Q5992238
# Manuel Aranegi

Manuel Aranegi Coll (Bartzelona, 1905eko azaroaren 22a - Gasteiz, 1977ko urriaren 26a) arabar ingeniari eta politikaria izan zen, Arabako ahaldun nagusia (1957-1966) izandakoa. Ingeniaritza ikasi ondoren, zenbait enpresatan eta Banco de Vitorian lan egin zuen.
Euskalerriaren Adiskideen Elkartearen kidea eta Instituto de Cultura Hispánicako presidenteordea izan zen.

## Kanpo estekak

* Datuak: Q86834631
# Marileidy Paulino

Marileidy Paulino (1996ko urriaren 25a) Dominikar Errepublikako atleta esprinter bat da. 2024ko Parisko Olinpiar Jokoetan txapeldun olinpikoa izan zen. Aurrez 2020ko Tokioko Olinpiar Jokoetako zilarrezko domina bikoitza lortu zuen, bigarren sailkatu zen 400 metroetan eta dominikar errepublikako 4×400m errelebo misto taldeak bigarren amaitu zuen ere, bere postu 48,7 segundotan egin zuen. Paulinok ere zilarrezko domina irabazi zuen 200 metroko proban 2019ko Munduko Joko Militarretan.
Paulinok brontzezko domina irabazi zuen erreleboan selekzio nazionaletako kide gisa 2018ko Erdialdeko Amerikako eta Karibeko Jokoetan (4×100<span typeof="mw:Entity" id="mwGg">&nbsp;</span>m erreleboa) eta 2021eko Munduko Erreleboetan (4×400 m mistoa). 2019ko Munduko Txapelketan 200 metroetan hartu zuen parte finalerdietara iritsiz. Dominikar Errepublikako errekorrak ditu 200 m, 400 m, baita 4×400m erreleboan eta 4×400m errelebo mistoan ere.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | 400m |
| 2020 | Tokio Japonia | 02 ! | 4x400m mistoa |
| 2024 | Paris Frantzia | 01 ! | 400m |
| Munduko txapelketak ||||
| Urtea | Lekua | Domina | Proba |
| 2022 | Eugene AEB | 01 ! | 4x400m mistoa |
| 2022 | Eugene AEB | 02 ! | 400m |
| 2023 | Budapest Hungaria | 01 ! | 400m |
| Munduko Errelebo txapelketak ||||
| Urtea | Lekua | Domina | Proba |
| 2021 | Chorzow Polonia | 03 ! | 4x400m mistoa |
| Erdialdeko Amerikako eta Karibeko Jokoak ||||
| Urtea | Lekua | Domina | Proba |
| 2021 | Barranquilla Kolonbia | 03 ! | 4x100m |
| Millitar Jokoak ||||
| Urtea | Lekua | Domina | Proba |
| 2019 | Wuhan Txina | 02 ! | 200m |

## Erreferentziak

* ↑ «Marileidy PAULINO | Profile | World Athletics» www.worldathletics.org (Noiz kontsultatua: 2022-01-11).

## Kanpo estekak

* Datuak: Q69353976
* Multimedia: Marileidy Paulino / Q69353976
# Mariluz

Mariluz Brasilgo udalerri bat da, Paraná estatuan kokatua. 9.847 biztanle ditu 433,17 km²ko eremuan.

## Ikus, gainera

* Paraná

## Kanpo estekak

* Datuak: Q2003711
* Multimedia: Mariluz / Q2003711